 Sidaas darteed ayaannu u aragnay inay muhiimad weyn tahay biyaha caasimaduna ay hal-bawle yihiin, mashaariicda ugu mudana yihiin, qorshe ayaannu samaynay Xukuumad ahaan qorshihii aannu samaynayna dunida ayaannu u bandhignay, waanu u yabooh tagnay, biyaha caasimada lagu samaynayaa lacag yar maaha koobyo lixdan milyan 61 Milyan oo doolar ayaa maanta galaya, oo dhaqaale aynu u bahaan nahay in laynagu taageero, waxaynu u mahad naqaynayaa hal abuurkii aanu la nimid dunidii naga taageertay, gaar ahaan dawladaha Midwoga yurub oo bixiyey lacago ilaa 30 milyan ah, dawladda Jarmalka oo bixisay ilaa 23 milyan, Shirkada Cocacola Afrika oo bixisay ilaa 5 Milyan oo doolar, iyo 2 Milyan oo doolar oo sanduuqa SSDF laga kabayo gaabkii soo baxay, iyo hal malyuun oo ay Xukuumaddu bixinayso, waa 61 Milyan oo doolar, waa lacag aad u badan, waxa laga yaaba in dad badani la yaabo, biyuhu qalabakiisu waa qaali, waxana loo samaynaa nimdaam casri ah, dhul badan ayaa laysku xidhayaa, dadkaas badana waa la waraabiyaaa, biyuhu laba waji ayey lahaayeen, wajigii koowaad oo beeb casri ah la dhigayey hada gabagabo ayuu ku dhaw yahay, wajiga labaadna waa mashruuca labaad oo aanu ku rajo waynahay inuu inaa 2018 dhamaado, ILAAHAY ayeynu ugu mahad celinayaa, dhammaan dadkii inagu taageerayna waynu u mahad celinaynaa, waxaan is leeyahay muhiimadii mashaariicdaa loo sameeyey waa la xaqiijiyey, dhammaan mashaariic daasina waxay u hano qaadeen sidii laagu tallo galay. 